*Αθήνα, 5 Οκτωβρίου 2021*

**ΔΕΛΤΙΟ ΤΥΠΟΥ**

**Οι κάρτες Eurobank στο ψηφιακό πορτοφόλι Google Pay™**

**Εύκολες πληρωμές με κινητό & ρολόι**

H **Εurobank** προσφέρει το ψηφιακό πορτοφόλι **Google Pay™ επιτρέποντας στους πελάτες της, κατόχους** καρτών **Eurobank Visa** και **Eurobank Mastercard, να πραγματοποιούν πληρωμές, απλά** και γρήγορα, χρησιμοποιώντας **μόνο το android κινητό ή το ρολόι τους**,χωρίς να απαιτείται χρήση κάρτας στη φυσική της μορφή ή η πληκτρολόγηση του ΡΙΝ αυτής στο τερματικό αποδοχής καρτών (POS).

Με τη νέα αυτή πρωτοβουλία η Eurobank εμπλουτίζει τις διαθέσιμες υπηρεσίες της στον τομέα των ψηφιακών πληρωμών, σύμφωνα με τις σύγχρονες διεθνείς τάσεις, απλοποιώντας, περαιτέρω, τις καθημερινές συναλλαγές των πελατών της.

Η διαδικασία της συναλλαγής μέσω Google Pay**™** είναι **εύκολη και γρήγορη** καθώς οι χρήστες απλώς πλησιάζουν το **κινητό τους** ή το **συμβατό με την υπηρεσία ρολόι τους,** κοντά στο τερματικό (POS), για να πραγματοποιήσουν μια ανέπαφη πληρωμή. Οι χρήστες μπορούν να χρησιμοποιούν την υπηρεσία σε όλα τα φυσικά καταστήματα που διαθέτουν τερματικά πληρωμών (POS) ανέπαφων συναλλαγών, καθώς και στις online αγορές τους, **επιλέγοντας ως μέσο πληρωμής το Google Pay™**.

Το ψηφιακό πορτοφόλι **Google Pay™** βασίζεται στην τεχνολογία του **tokenization,** όπου για την ασφάλεια των συναλλαγώνδημιουργείται ένας κρυπτογραφημένος αριθμός κάρτας, ο οποίος χρησιμοποιείται για την ολοκλήρωση της συναλλαγής. Η εφαρμογή του Google **Pay™** είναι εύκολη στην εγκατάστασή της και πραγματοποιείται από τον κάθε χρήστη, μέσω του Play Store, με απλό τρόπο και λίγα βήματα, σε όλες τις συμβατές κινητές συσκευές και smartwatches.

Οι κάτοχοι **χρεωστικών**, **πιστωτικών** και **προπληρωμένων καρτών Eurobank**, μπορούν, από σήμερα, να προσθέτουν τις κάρτες τους στο Google Pay™, είτε μέσω του **Google Pay** **app**, είτε μέσω του **Eurobank Mobile App**. Μόλις γίνει η προσθήκη της κάρτας στοGoogle **Pay™** ο χρήστης έχει τη δυνατότητα να το χρησιμοποιήσει **άμεσα** ενώ συνεχίζει να απολαμβάνει τα **προνόμια** που παρέχουν οι κάρτες Eurobank καθώς και τα **προγράμματα επιβράβευσης** με τα οποία είναι συνδεδεμένες.

Για περισσότερες πληροφορίες σχετικά με το, **Google Pay™**, επισκεφθείτε το [**https://pay.google.com**](%20https%3A//pay.google.com%20) ή την ιστοσελίδα της Eurobank στο [**eurobank.gr/google-pay**](https://www.eurobank.gr/el/retail/ilektroniki-trapeziki/mobile-and-apps/mobile-apps/google-pay)**.\_**